OSNOVNA ŠKOLA BISTRA

Poljanica Bistranska

Bistranska 30

10298 Donja Bistra

ŠKOLSKI ODBOR

KLASA: 007-04/22-02/03

URBROJ: 238-30-01-22-2

U Poljanici Bistranskoj, 02. svibnja 2022. godine

**ZAPISNIK 10. SJEDNICE ŠKOLSKOG ODBORA**

održane 28. travnja 2022. godine

Prisutni: Ljiljana Popovački Račić, Sandra Škrlin, Božidar Glas, Natalija Dubravec

Odsutni: Josipa Meštrović Špoljar, Antonija Matić, Dražen Blažeković-ispričali svoj izostanak

Ostali prisut – zapisničar, ravnatelj Eduard Kovačević

Sjednica je počela u 18 sati i 15 minuta.

Predsjednica Školskog odbora pozdravila je sve prisutne, te predložila sljedeći:

D n e v n i r e d

**-**Verifikacija zapisnika s prošle sjednice

1. Usvajanje dnevnog reda

2. Davanje suglasnosti ravnatelju za zapošljavanje učitelja hrvatskog jezika na određeno, nepuno radno vrijeme

3. Davanje suglasnosti ravnatelju za zapošljavanje učitelja matematike na određeno, puno radno vrijeme

4. Davanje suglasnosti ravnatelju za zapošljavanje tajnika škole na određeno, nepuno radno vrijeme

5. Donošenje odluke o ponovnom raspisivanju natječaja za domara škole i pomoćnika u nastavi

6. Davanje suglasnosti ravnatelju na produljenje radnog odnosa knjižničarke do kraja školske godine

7. Izmjena Pravilnika o načinu i postupku te vrednovanju i procjeni kandidata za zapošljavanje u osnovnoj školi

8. Informacije Školskom odboru o broju predbilježbi za program produženog boravka za školsku godinu 2022./2023.

9. Razno

Zapisnik 9. sjednice jednoglasno je prihvaćen.

Ad.1.

Predloženi dnevni red jednoglasno je prihvaćen.

Ad.2.

Ravnatelj je obavijestio članove Školskog odbora o dolasku učenika iz Ukrajine u našu Školu, ukupno 8 učenika različitih starosnih skupina.

Prema raspisanom natječaju za učitelja/učiteljicu hrvatskog jezika na određeno, nepuno radno vrijeme, 15 sati tjedno (poslovi pripremne nastave za učenike iz Ukrajine, kao i jednog učenika povratnika iz Njemačke) pristiglo je 5 zamolbi. Razgovoru su pristupila tri kandidata, a dvoje kandidata zbog svojih postojećih zaposlenja, nisu mogli uskladiti svoje rasporede rasporedu u našoj Školi.

Najviše bodova ostvario je kandidat Marko Zrinjan iz Zaprešića, magistar edukacije hrvatskog jezika i književnosti, te magistar edukacije talijanskog jezika i književnosti.

Prijedlog je ravnatelja je da se na radno mjesto učitelja hrvatskog jezika na određeno, nepuno radno vrijeme (15 sati tjedno) do isteka 70 sati pripremne nastave zaposli Marko Zrinjan.

**Školski odbor dao je jednoglasnu suglasnost na ravnateljev prijedlog da se na radno mjesto učitelja hrvatskog jezika na određeno, nepuno radno vrijeme (15 sati tjedno) do isteka 70 sati pripremne nastave zaposli Marko Zrinjan.**

Ad.3.

Prema raspisanom natječaju za radno mjesto učitelja/učiteljice matematike, na određeno, puno radno vrijeme javila se kandidatkinja Matea Ćutić, magistra edukacije matematike. Radno mjesto se popunjava zbog bolovanja, a kasnije i zbog rodiljnog dopusta Maje Brkić.

Ravnateljev je prijedlog da se na radno mjesto učitelja/učiteljice matematike na određeno, puno radno vrijeme zaposli Matea Ćutić.

**Školski odbor dao je jednoglasnu suglasnost da se na radno mjesto učitelja/učiteljice matematike na određeno, puno radno vrijeme zaposli Matea Ćutić.**

Ad.4.

Prema raspisanom natječaju za tajnika/tajnicu Škole na određeno, nepuno radno vrijeme (20 sati tjedno), zamjena za tajnicu Vjekoslavu Špoljar Kurek koja koristi pravo na rad s polovicom punog radnog vremena zbog djeteta s težim teškoćama u razvoju javila se Tea Žlebački koja obavlja poslove tajnice Škole, od odlaska tajnika Romea Vincelja.

Tea Žlebački je magistra ekonomije, a sukladno Zakonu o odgoju i obrazovanju u osnovnim i srednjim školama, poslove tajnika može obavljati diplomirani pravnik (odnosno magistar prava), specijalist javne uprave ili upravni pravnik (odnosno prvostupnik javne uprave).

Ravnateljev je prijedlog da se na radno mjesto tajnika /tajnice Škole zaposli Tea Žlebački, a najdulje do 5 mjeseci (nestručna zamjena).

**Školski odbor dao je jednoglasnu suglasnost na ravnateljev prijedlog da se na radno mjesto tajnika /tajnice Škole zaposli Tea Žlebački, a najdulje do 5 mjeseci (nestručna zamjena).**

Ad.5.

Ravnatelj je upoznao članove Školskog odbora o raspisivanju natječaja za pomoćnike za nastavu, kako ove školske godine raspisujemo 10. natječaj u nizu, obzirom na nejavljanje kandidata. Također prema raspisanim natječajima za domara nisu se javljali kandidati. Trenutačno na poslovima domara radi branitelj u mirovini, na 3,4 sati tjedno.

**Članovi Školskog odbora jednoglasno su dali suglasnost za raspisivanje natječaja za pomoćnike u nastavi i natječaj za domara Škole na određeno, puno radno vrijeme.**

Ad.6.

Ravnatelj je obavijestio Školski odbor o zamolbi školske knjižničarke za produljenju radnog odnosa do kraja školske godine, odnosno do 31.8.2022. godine. Gospođa Drapčinski 27.4. ove godine navršila je 65 godina života, a sukladno Zakonu o odgoju i obrazovanju u osnovnim i srednjim školama radni odnos učiteljima i stručnim suradnicima može prestati završetkom školske godine u kojoj su navršili 65 godina života. Ravnatelj je zatražio suglasnost na produljenje radnog odnosa školske knjižničarke Biserke Drapčinski do 31.08.2022. godine.

**Članovi Školskog odbora dali su jednoglasnu suglasnost na ravnateljev prijedlog da radni odnos školske knjižničarke Biserke Drapčinski prestane 31.08.2022.**

Ad.7.

Sukladno Izmjenama u Statutu, kao i ukidanju Ureda državne uprave u Zgrebačkoj županiji, potrebno je napraviti i izmjenu u Pravilniku o načinu i postupku te vrednovanju i procjeni kandidata za zapošljavanje u osnovnoj školi.

U članku 14. Pravilnika umjesto **ureda državne uprave** pisat će **nadležno upravno tijelo Županije.**

Članovi Školskog odbora jednoglasno su prihvatili navedenu Izmjenu Pravilnika o načinu i postupku te vrednovanju i procjeni kandidata za zapošljavanje u osnovnoj školi.

Ad 8.

Ravnatelj je obavijestio članove Školskog odbora o broju zainteresiranih učenika za program produženog boravka u Osnovnoj školi Bistra.

Prilikom procjene zrelosti za upis u prvi razred osnovne škole, roditelji se putem anketnog upitnika izjašnjavaju se za navedeni program.

Ove godine interes je iskazalo 35-ero roditelja, te sukladno tome postoji potreba za dva razreda produženog boravka u prvom razredu, te postojeći razred produženog boravka u drugom razredu.

Ravnatelj je dogovorio sastanak sa Općinskim načelnikom, na kojem će se razmotriti mogućnost financiranja i treće učiteljice razredne nastave. Također razgovor o financiranju u određenom omjeru, potrebno je provesti i u Gradu Zaprešiću.

Ad 9.

Obzirom da pitanja i prijedloga nije bilo 10. sjednica Školskog odbora završila je u 18 sati i 45 minuta.

Zapisničarka: Predsjednica Školskog odbora:   
Vjekoslava Špoljar Kurek Ljiljana Popovački Račić